**Βουλευτικές εκλογές** διεξήχθησαν στην Γκάμπια στις 29 Μαρτίου 2012. Οι εκλογές αφορούσαν τις 48 από τις συνολικά 53 έδρες στην Εθνοσυνέλευση, με τις 5 έδρες να διορίζονται από τον Πρόεδρο.

Πλαίσιο
-------

Στο παρελθόν, ο πρόεδρος Γιαγιά Τζαμέ απείλησε με αποκλεισμό όσες περιοχές δεν ψήφισαν υπέρ του. Αυτό συνετέλεσε στο να συγκεντρώσει ο ίδιος πιο πολλές ψήφους.

Μέθοδος
-------

Εξαιτίας του μεγάλου δείκτη αναλφαβητισμού στη χώρα (πάνω από το 50%), οι ψηφοφόροι έριξαν γυάλινα μάρμαρα σε χρωματιστά τύμπανα σύμφωνα με τον υποψήφιο της αρεσκείας τους. Για να αποφευχθεί η πολλαπλή ψηφοφορία, με το που άγγιζε τον πάτο του τυμπάνου το μάρμαρο, ένα κουδούνι ηχούσε.

Μποϊκοτάζ
---------

Στις εκλογές δεν έλαβαν μέρος σε ένδειξη διαμαρτυρίας τουλάχιστον 6 κόμματα της αντιπολίτευσης (Ενωμένο Δημοκρατικό Κόμμα (UDP), Λαϊκό Προοδευτικό Κόμμα, Δημοκρατική Οργάνωση του Λαού για Δημοκρατία και Σοσιαλισμό, Κίνημα Εθνικής Δημοκρατικής Δράσης, Δεοντολογικό Κογκρέσο της Γκάμπια, Κόμμα της Γκάμπια για Δημοκρατία και Πρόοδο, Κόμμα Εθνικού Συνεδρίου, Εθνικός Συνασπισμός για τη Δημοκρατία και την Ανάπτυξη). Τα εν λόγω κόμματα ισχυρίστηκαν ότι έγιναν παρατυπίες στη διαδικασία, προκειμένου να εξασφαλιστεί η νίκη του κυβερνώντος APRD.

Παρατηρητές
-----------

Οι εκλογές εποπτεύτηκαν από παρατηρητές προερχόμενους από την Αφρικανική Ένωση, την Κοινοπολιτεία των Εθνών και τον Οργανισμό Ισλαμικής Διάσκεψης. Αντίθετα, η Οικονομική Κοινότητα των Χωρών της Δυτικής Αφρικής (ECOWAS), αρνήθηκε να επιβλέψει τις εκλογές, καθώς, όπως ανέφερε, οι εκλογές δεν ήταν "ελεύθερες, δίκαιες και διαφανείς." Η ECOWAS επέκρινε και την Αφρικανική Ένωση για την απόφασή της να στείλει παρατηρητές.

Εκλογές
-------

Συνολικά έλαβαν μέρος στις εκλογές 86 υποψήφιοι για 48 έδρες που αποφασίστηκαν με εκλογές. Επί συνόλου 796.929 εγγεγραμμένων ψηφοφόρων, άσκησαν το εκλογικό τους δικαίωμα οι 308.489.
Από τις συνολικά 48 έδρες το κυβερνών APRC εξέλεξε 43 βουλευτές, το NRP έναν βουλευτή και εξελέγησαν 4 ανεξάρτητοι. Το APRC κατέλαβε 25 έδρες χωρίς αντίπαλο, καθώς τις έλαβε αυτόματα.

Αποτελέσματα
------------

**Εθνοσυνέλευση της Γκάμπια, 29 Μαρτίου 2012**

ε • σ | Κόμματα | Ψήφοι | % | Έδρες | +/– |
| --- | --- | --- | --- | --- |
|  | Συνασπισμός για Πατριωτικό Επαναπροσανατολισμό και Δόμηση | 80.289 | 51,82 | 43 | +1 |
|  | Κόμμα Εθνικής Συμφιλίωσης | 14.606 | 9,43 | 1 | – |
|  | Ανεξάρτητοι | 60.055 | 38,76 | 4 | +3 |
| Άκυρα/λευκά | 0 | – | – | – |
| **Σύνολο** | **154.950** | **100** | **48** | **0** |
| Εγγεγραμμένοι/συμμετοχή | 796.929 | 38,71 | – | – |
| Πηγή: Ανεξάρτητη Εκλογική Επιτροπή |

Παραπομπές
----------

1. ↑  «Electoral Calendar – international elections world elections». Ανακτήθηκε στις 12 Μαΐου 2011.
2. 1 2 3 4  «AFP: Gambia votes in parliamentary polls». Google. Ανακτήθηκε στις 30 Μαρτίου 2012.
3. 1 2  «Gambians vote in election boycotted by opposition | Africa | DW.DE | 29.03.2012». DW.DE. Ανακτήθηκε στις 30 Μαρτίου 2012.
4. ↑  «Political Parties | Independent Electoral Commission The Gambia». Independent Electoral Commission. Αρχειοθετήθηκε από το πρωτότυπο στις 31 Μαρτίου 2012. Ανακτήθηκε στις 30 Μαρτίου 2012.
5. ↑  «Gambia To Hold Parliamentary Election On Thursday». Bernama. Ανακτήθηκε στις 30 Μαρτίου 2012.
6. ↑  «Politics: Gambians vote Thursday in parliamentary election», *Afrique en ligne*, 2012-03-30, ανακτήθηκε στις 2017-02-08
7. ↑  Ceesay, Baboucarr (2012-03-30), «Gambia ruling party sweeps controversial House election», *Africa Review*, ανακτήθηκε στις 2017-02-08